حافظ شیرازی

حافظ شیرازی  اون‌دؤردونجو عصر ایران شاعیری و صوفیسی. یازدیغی غزللر دۆشونجه و محبّتین مدحینه گؤره شرق ادبیاتینین ان گؤزل اینجه لریندن ساییلیر. حافظ شعرلرینده حتی چاغداش سوررئالیزمین المنتلرینه ده راست گلمک اوْلار.

 یاشاییشی 
حافیظین شخصی حیاتی حاقیندا چوْخ آز معلومات وار. معلوم‌دور کی، شاعر ۱۳۱۰-۱۳۳۷-جی ایللر آراسیندا شیراز شهرینده کؤمورچو تاجیر عائله‌سینده آنادان اوْلوب. آتاسیز بؤیوین حافظین شاعرلیک ایستعدادی اؤزونو چوْخ ارکن یاشلاریندا بیروزه وئریب و اوْ، شعرلرینه گؤره خالق آراسیندا حؤرمت قازاناراق امیر سارایینین شاعری تعیین ائدیلیب. لاکین یازدیغی شعرلره گؤره دیندارلار طرفیندن تضییقلره معروض قالان شاعر اوّلجه ایصفاهانا، سوْنرا ایسه یزده قاچماغا مجبور اوْلوب. بیر نئچه ایلدن سوْنرا حافظ شیرازا قاییدیب و یارادیجیلغینا داوام ادیب.

حافظ شعرلرینده درین و آبستراکت فلسفی فیکیرلر ایفاده ائدیر. شاعر دۆنیانی تئز-تئز "ویرانه" بیر یئره بنزه‌دیر، اینسان حیاتینی خیالی و آلدادیجی بیر دؤور ساییر. اوْندان بیر عصر اوّل یاشامیش سعدی شیرازی‌دن فرقلی اوْلاراق، حافیظ شعرلرینی بیر مجموعه – دیوانا توپلامامیش‌دیر. بۇنا گؤره ده حافظین یازدیغی غزللرین دقیق سایی معلوم دییل (اوْنلارین سایینین ۵۷۳-۹۹۴ آراسیندا اوْلماسی احتیمال ائدیلیر).

دربار شاعیری
ابو سید باهادور خان اؤلومونه اؤلکه بؤلوندو و ابواسحاق اینجو شیراز شهرینده ائلخانیلر حاکیمی اولدو. اینجو ادبیات و یازی و بیلگی ایشلرین شیرازدا حمایت ائتدی و بو اساسدا حافیظ کیمی شاعیرلر و چوخلو یازیچیلار و عالیملر اونون درباریندا موحترم ساییلدی.

مظفریلر سولا‌له‌سی آل اینجو سولاله‌سین مغلوب ائتدی و مبارزالدین حاکیم اولدو بو حالدا حافیظ و عبید زاکانی کیمی ادبیاتچیلار احترامین الدن وئردی و چتینلیقدا قالدیلار.سون ایللر شاه‌شجاع آتاسین مغلوب ائدیب و تخت اوسته چیخدی و اونون چاغیندا شاعیرلر و بیلیم اینسانلاری موحترم ساییلدی و یئنی دن حافظ شعرلرین دربار اوچون یازدی.

حافیظ شعرلری شهریار کیمی شاعیرلره چوخ اثرلی و اونملی اولوب و ایران ادبیاتین یوخاری آپاریب.

قایناق

بؤلمه:ادبیات
بؤلمه: شعر
بؤلمه:ایرانلی شاعیرلر
بؤلمه:شاعیرلر
بؤلمه:فارس شاعیرلر
بؤلمه:صوفی شاعیرلر
بؤلمه:14th-century Persian poets
بؤلمه:15th-century Persian poets
بؤلمه:Mystic poets
بؤلمه:People from Shiraz
بؤلمه:1320s births
بؤلمه:14th-century deaths
بؤلمه:14th-century Iranian people
بؤلمه:Angelic visionaries